Diari Oficial de la Generalitat Valenciana


Sumari del DOGV 7541, del 05-06-2015 (2015/4959)

RESOLUCIÓ de 31 de gener de 2012, del Servici Territorial d'Energia de Castelló, per la qual s'atorga l'autorització administrativa i l'aprovació del projecte d'execució a Repsol Butano, SA, per a la instal·lació d'una xarxa de distribució canalitzada i dos depòsits aeris de GLP, en el municipi d'Alfondeguilla (CBREDE/2011/4/12).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7541

Data del DOGV
:   05-06-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/4959


Data del document
:   31-01-2012

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 31 de gener de 2012, del Servici Territorial d'Energia de Castelló, per la qual s'atorga l'autorització administrativa i l'aprovació del projecte d'execució a Repsol Butano, SA, per a la instal·lació d'una xarxa de distribució canalitzada i dos depòsits aeris de GLP, en el municipi d'Alfondeguilla (CBREDE/2011/4/12). [2015/4959]  
Repsol Butano, SA, va sol·licitar per mitjà d'un escrit de 19 d'abril de 2011, i a l'empara del que disposa la Llei 34/1998, de 7 d'octubre, del Sector d'Hidrocarburs (BOE 241, 08.10.1998), i en el Reglament de distribució i utilització de combustibles gasosos i les seues instruccions tècniques complementàries, aprovat pel Reial Decret 919/2006, de 28 de juliol (BOE 4 de setembre), autorització per a la instal·lació d'una xarxa de distribució canalitzada i dos depòsits aeris de GLP, en el municipi d'Alfondeguilla (Castelló).  
Vista la documentació presentada per Repsol Butano, SA, consistent en:  
- Sol·licitud d'instal·lació del Projecte de distribució i subministrament de gas propà per canalització al municipi d'Alfondeguilla a partir de dos depòsits fixos aeris de 33.600 litres cada un.  
- Projecte tècnic de la instal·lació subscrit pel tècnic competent i visat pel col·legi oficial corresponent.  
Atés que va ser realitzada la informació pública a què fa referència l'article 46.bis.5 de la Llei 34/1998, de 7 d'octubre, del Sector d'Hidrocarburs.  
Atés que per aplicació del punt 1 de l'article 45 de l'esmentada Llei 34/1998, de 7 d'octubre, les instal·lacions d'emmagatzematge i distribució de gasos liquats del petroli per a subministrament per canalització requerixen autorització administrativa.  
Vist que Repsol Butano, SA, posseïx els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Vistos els informes tècnics emesos pel Servici Territorial d'Energia de Castelló de la Conselleria d'Economia, Indústria i Comerç, encarregat de la instrucció de l'expedient de sol·licitud.  
Atés que s'han complit els tràmits reglamentaris en l'expedient instruït a este efecte.  
Vist el Reglament de distribució i utilització de combustibles gasosos i les seues instruccions tècniques complementàries, aprovat pel Reial Decret 919/2006, de 28 de juliol, i la Llei 34/1998, de 7 d'octubre, del Sector d'Hidrocarburs.  
Este Servici Territorial d'Energia, resol:  
  
Atorgar autorització administrativa a les instal·lacions sol·licitades per Repsol Butano, SA, d'acord amb el Projecte de distribució i subministrament de gas propà per canalització al municipi d'Alfondeguilla a partir de dos depòsits fixos aeris de 33.600 litres cada un.  
  
La present autorització administrativa s'atorga a l'empara d'allò que s'ha disposat en l'article 3.3, apartat d, de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions següents:  
Primera. En tot moment, haurà de complir el que s'establix en el Reglament de distribució i utilització de combustibles gasosos i les seues instruccions tècniques complementàries ICG 01 a 11, aprovat pel Reial Decret 919/2006, de 28 de juliol.  
Segona. Les instal·lacions que s'autoritzen per la present resolució hauran de realitzar-se d'acord amb el projecte denominat Projecte d'autorització per a instal·lació de subministrament de gas canalitzat per mitjà de depòsits fixos de GLP i xarxa de distribució per al nucli urbà d'Alfondeguilla, i la resta de documentació tècnica presentada queda especificada en les dades bàsiques següents:  
a) Descripció de les instal·lacions:  
- Dos depòsits per a GLP, aeris fixos, de 33.600 litres cada un, i quatre reguladors per a un cabal de 1.000 kg/h, a 1,75 bar de pressió d'eixida.  
- Xarxa de distribució a 1,75 bar, formada per canonada de polietilé soterrada, amb 125 metres de 90 mm de diàmetre, 265 metres de 63 mm i 1.260 metres de 40 mm.  
b) El pressupost total de les instal·lacions objecte de la present autorització ascendix a la quantitat de 100.625,35 euros.  
Tercera. El titular de la present autorització constituirà en el termini d'un mes, a partir de la data de la notificació de la present resolució, una garantia per un valor de 2.012,51 euros, import del dos per cent del pressupost de la instal·lació que figura en l'expedient de sol·licitud, per a garantir el compliment de les seues obligacions, tal com assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
  
La dita fiança es constituirà en la Tresoreria del Servici Territorial de Castelló de la Conselleria d'Hisenda i Administració Pública, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. Una vegada constituïda, es presentarà en el Servici Territorial d'Energia de Castelló la carta de pagament expedida a este efecte. La fiança serà tornada al titular de la present autorització una vegada que el Servici Territorial d'Energia de Castelló atorgue l'autorització d'explotació de les instal·lacions a què es referix la present resolució.  
Quarta. La present autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessaris per a la realització de les instal·lacions, d'acord amb la legislació sectorial corresponent o amb altres disposicions que hi resulten aplicables i, en especial, les relatives a l'ordenació del territori i del medi ambient, tot això segons el que disposa l'article 77 de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
Quinta. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març.  
  
Sexta. Les instal·lacions es realitzaran d'acord amb el projecte tècnic d'execució presentat en el Servici Territorial d'Energia de Castelló, i ha d'executar-se en el termini de dotze mesos, comptats a partir de la data de la notificació de la present resolució. Estes instal·lacions estaran previstes per a respondre als avanços tecnològics en el camp del gas i aconseguir abastiments flexibles i segurs.  
Sèptima. Per a introduir modificacions que afecten les dades bàsiques a què es referix la condició segona serà necessari obtindre autorització d'este Servici Territorial d'Energia de Castelló.  
Octava. Una vegada finalitzades les obres d'instal·lació, Repsol Butano, SA, efectuarà els assajos i proves oportunes, així com la demanda d'un certificat final d'obra, firmat pel tècnic facultatiu competent, en el qual conste que la construcció i muntatge de les instal·lacions s'ha efectuat d'acord amb la normativa tècnica vigent que hi siga aplicable i amb el projecte presentat i modificacions, si és el cas.  
  
Novena. Este Servici Territorial, vista la documentació presentada en el punt anterior, autoritzarà la posada en servici de les instal·lacions.  
  
Desena. La determinació de les tarifes i del règim econòmic que siguen d'aplicació per al subministrament de gas es regiran per les disposicions vigents en cada moment.  
Onzena. La present autorització s'atorga sense perjuí de tercers i deixant a part els drets particulars.  
Dotzena. Serà causa de revocació de la present autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Tretzena. La present autorització entrarà en vigor l'endemà de la data de la seua notificació.  
Contra esta resolució, que no posa fi a la via administrativa, pot interposar-se recurs d'alçada davant de la Direcció General d'Energia (c/ Colom, 1, 46752 València), en el termini d'un mes, comptat a partir de l'endemà d'aquell en què tinga lloc la notificació de la present, de conformitat amb el que disposen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Castelló de la Plana, 31 de gener de 2012.- El cap del Servici Territorial d'Energia: Esteban Santamaría Coria.